સવાઈ માધોપુરના પોલીસવડા મામનસિંહે જણાવ્યુ કે ગામનો પાંચ વર્ષનું બાળક અમન બૈરવા રમી રહ્યું હતું. ત્યારે તે રમતા રમતા એક ખુલ્લા બોરવેલમાં પડી ગયું હતું અને ૩૦ ફૂટ નીચે ફસાઈ ગયું હતું. બાદમાં તેના પરિવારજનોએ તેની શોધખોળ કરતાં તે બોરવેલમાં પડી ગયાની જાણ થતાં લોકો ઘટનાસ્થળે એકત્ર થઈ ગયા હતા.બનાવની જાણ થતા જ પોલીસ અધિકારી વ્રજેન્દ્રસિંહ, જિલ્લા અધિકારી ગૌરીશંકર શર્મા સહિત અન્ય અધિકારી ઘટનાસ્થળે દોડી ગયા હતા. અને તાત્કાલિક જેસીબી મગાવી બાળકને બહાર કાઢવાની કામગીરી શરૂ કરાવી હતી.